Laima Pangonytė

Laima Margarita Pangonytė (1942 m. sausio 17 d. Vilniuje – 2022 m. spalio 22 d. ten pat) – Lietuvos dokumentinių filmų režisierė.

Biografija 
Mokėsi Vilniaus Salomėjos Nėries vidurinėje mokykloje. 1966 m. Vilniaus V. Kapsuko universiteto Filologijos fakultete baigė rusų kalbą. Mokytojavo Anykščių rajone. 1969 m. pradėjo dirbti Lietuvos kino studijoje režisieriaus asistente. 1970–1975 m. studijavo Leningrado teatro, muzikos ir kinematografijos institute. Buvo Sąjūdžio metraštininkė, LTV korespondentė Italijoje ir žurnalistė prie Šv. Sosto Vatikane.

Kalbėjo rusiškai ir itališkai, galėjo susikalbėti lenkiškai, angliškai. Turi tris vaikus.

Filmografija 
 Šventėn (1970) – scenarijaus autorė (su Robertu Verba)
 Susirinko visa Lietuva (1970) – scenarijaus autorė (su Robertu Verba)
 Paskutinė vienkiemio vasara (1971) – scenarijaus autorė (su Robertu Verba)
 Tarybų Lietuva (1972) – scenarijaus autorė (su Česlovu Kudaba, Robertu Verba)
 Maestro jaunesnysis (1973) – scenarijaus autorė
 Darbštuolis (1975) – režisierė / scenarijaus autorė
 Pasaulį vaizduojuos kaip didelę simfoniją… M.K. Čiurlionis (1975) – scenarijaus autorė (su Donatu Banioniu, Robertu Verba)
 Meilė pražydo sekmadienį (1976) – režisierė (su Robertu Verba) / scenarijaus autorė
 Sveika, jaunyste (1977) – režisierė / scenarijaus autorė (su Robertu Verba)
 Gyvenu savo sapną (1978) – režisierė / scenarijaus autorė (su Robertu Verba)
 Mes iš medžio ir dainų (1979) – režisierė / scenarijaus autorė (su Robertu Verba)
 Lituanikos sparnai (1983) – scenarijaus autorė (su Robertu Verba)
 Toli nuo tėvynės (1983) – scenarijaus autorė (su Robertu Verba)
 Gyvenu Ėriškėse (1984) – scenarijaus autorė (su Robertu Verba)
 Žmogus ir žemė (1984) – scenarijaus autorė (su Robertu Verba)
 Prezidento gimtadienis (1984) – scenarijaus autorė
 Zapyškio dūdoriai (1986) – režisierė / scenarijaus autorė
 Ar jau įnešti antį? (1988) – režisierė

Šaltiniai

Nuorodos 
 Laima Pangonytė (LRT)

Lietuvos kino režisieriai
Lietuvos kino operatoriai
Lietuvos žurnalistai